ར་ཧཱུྃ། ཐུགས་ཀའི་ཧཱུྃ་ལས་འོད་ཟེར་འཕྲོས་པས་ཤར་ལྷོ་ནས་མེ་ལྷ་དྲང་སྲོང་གི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿ ལག་པ་གཉིས་ཀྱིས་མཐེ་བོང་གུང་མོའི་རྩ་བར་བཞག མཛུབ་མོས་གུང་མོའི་རྒྱབ་ནས་བཀབ་པ་དབྱུག་གུ་རྩེ་གསུམ་པའི་ཕྱག་རྒྱ་སྣ་བའི་དྲུང་དུ་གཡབ་ཅིང་། ཧཱུྃ་ཚུར་གཤེགས་ཚུར་གཤེགས་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་མཆོག །བསྲེགས་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་གསོལ། །ཞེས་པས་སྤྱན་དྲངས། ཛཿཧཱུྃ་བཾ་ཧོཿས་བསྟིམ། སླར་ཡང་རང་གི་སྙིང་གའི་ས་བོན་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མ་ཛཱཿཞེས་དང་། རྡོ་རྗེ་བསྡུ་བའི་ཕྱག་རྒྱ་དང་དབང་ལྷ་སྤྱན་དྲངས་ལ། དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས། དེ་བཞིན་གཤེགས་པ་རྣམས་ཀྱིས་བུམ་པའི་ཆུས་སྤྱི་བོ་ནས་དབང་བསྐུར་བས་སྐུ་གང་དྲི་མ་དག་ཆུ་ལྷག་མ་ཡར་ལུད་པ་ལས་འོད་དཔག་མེད་ཀྱིས་དབུ་བརྒྱན། དེ་ནས་ཀུ་ཤའི་ཆུན་པོ་བརྒྱད་བསངས་སྦྱངས། སྟོང་པའི་ངང་ལས་ཧཱུྃ་ལས་བྱུང་བའི་ཀུ་ཤ་སྔོ་ལྗང་རྩ་བ་དང་རྩེ་མོ་མ་ཉམས་པ་དྭངས་ཤིང་ཐོགས་པ་མེད་པ་ཐབ་དང་ཡོ་བྱད་རྣམས་ཀྱི་འབགས་པ་དང་མ་དག་པ་སེལ་བའི་ནུས་པ་དང་ལྡན་པར་གྱུར་པར་བསམ་སྟེ། ཨོཾ་ཀུ་ཤ་འདི་ནི་བཟང་ཞིང་དགེ །ས་ལས་སྐྱེས་པའི་སྙིང་པོ་མཆོག །ཚངས་པ་ཡི་ནི་དག་བྱེད་ཡིན། །དཀོན་མཆོག་གསུམ་གྱི་དག་བྱེད་དེ། །དེས་བདག་ལ་གེགས་མེད་ཅིང་ཞི་བར་མཛོད་ཅིག ཨོཾ་བཛྲ་སཏྭ་ཨ། ཞེས་བརྗོད་ཅིང་ཐབ་ཀྱི་མདུན་ནས་གཡས་སྐོར་གྱི་རིམ་པས་ཕྱོགས་མཚམས་བརྒྱད་དུ་རྩེ་མོ་གཡས་སྐོར་དུ་དགྲམ་མོ། །དེ་ནས་གཟར་བུ་གཉིས་བྱང་ཆུབ་མཆོག་གི་ཕྱག་རྒྱས་བཟུང་སྟེ། མེ་ལྷའི་ཞལ་ཅུང་ཟད་གདངས་པའི་ལྗགས་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལ་རཾ་བསམ། དགང་བླུག་གི་གཟར་བུའི་ཁ་ལའང་རཾ་བསམ་སྟེ་ཨོཾ་ཨགྣ་ཡེ་སྭཱཧཱ། ཞེས་ལན་བདུན་བརྗོད་ཅིང་། མར་བླུག་གཟར་བདུན་གྱིས་དགང་གཟར་བཀང་ལ། མཐར། ཨོཾ་ཨགྣ་ཡེ་དཱི་པྱཱ་དཱི་པྱཱ། བི་ཤུདྡྷེ་མ་ཧཱ་ཤྲཱི་ཡེ་ཧ་བྱ་ཀ་བྱ། བཱ་ཧ་ནཱ་ཡ་སྭཱཧཱ། ཞེས་བརྗོད་ཅིང་དགང་བླུག་ཁ་སྦྱར་ལ་འབུལ། དེ་ལྟ་བུ་ལན་གསུམ་བྱ། མཐར། ཨོཾ་ཨགྣ་ཡེ་ས་པཱ་རི་ཝཱ་ར་ནཱི་རི་ཧཱུྃ་ཁཾ་སྭཱཧཱ། ཞེས་སོགས་ཆུ་བཞི་ལ་རིགས་འགྲེ་མཚན་སྔགས་དེ་ཉིད་སྔོན་འགྲོའི་པུཥྤེ་པྲ་ཏཱིཙྪ་སྭཱཧཱ། དེ་བཞིན་སྤོས་ནས་རོལ་མོའི་བར་ལ་རིགས་འགྲེ་སྦྱར་མཚན་སྔགས་མཐར། ཨོཾ་ཨཱཿཧཱུྃ་གིས་ནང་མཆོད། གཡོན་པའི་མཐེབ་སྲིན་གྱིས་ཕུལ། ཚངས་དབང་འཇིག་རྟེན་མགོན་གྱི་སྲས། །གཟི་བརྗིད་ཆེན་པོ་མེ་ཡི་ལྷ། །ཉོན་མོངས་སྲེག་པའི་ཤེས་རབ་འོད། །མེ་ལྷའི་མཆོག་ལ་ཕྱག་འཚལ་ལོ། །ཞེས་པས་བསྟོད་ལ། ཡམ་ཤིང་ལ་སོགས་པ་འོག་ནས་འབྱུང་བའི་བསྲེག་རྫས་རྣམས། རིམ་པ་བཞིན་ལག་པ་གཡོན་དུ་བཟུང་ལ་གཡས་པའི་མཐེབ་སྲིན་གྱིས་སྟེང་ནས་བླང་ཞིང་ཅུང་ཟད་བསྐོར་ཏེ་མཆོག་སྦྱིན་གྱི་ཕྱག་རྒྱས་དབུལ། དེ་ཡང་ཡམ་ཤིང་བྱང་ཆུབ་ཀྱི་ཤིང་དུ་མོས་ཏེ། ཨོཾ་ཨགྣ་ཡེ་བོ་དྷི་བྲྀཀྵ་ཡེ་སྭཱཧཱ། ཞེས་པ་གཅིག་དང་ཨོཾ་བོ་དྷི་བྲྀཀྵ་ཡེ་སྭཱཧཱ། དྲུག་བཅས་ཁྱོན་བདུན་འབུལ་བའི་བདུན་བར། ཨོཾ་བོ་དྷི་བྲྀཀྵ་ཡེ་བདག་གིས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་སྔགས་ལྷག་ཆད་ཀྱི་ཉེས་པ་ཐམས་ཅད་ཞི་བ་དང་སྣོད་བཅུད་ཐམས་ཅད་ཝ་ཤཾ་ཀུ་རུ་ཧོཿ ཞེས་སྦྱར་དེ་བཞིན་དུ། ཨོཾ་ཨགྣ་ཡེ་ཨགྣ་ཡེ་སྭཱཧཱ། ཞེས་དང་། ཨོཾ་ཨགྣ་ཡེ་སྭཱཧཱ་དྲུག ཨོཾ་ཨགྣ་ཡེ་བདག་གིས་སོགས་གོང་བཞིན་གྱིས་མར་དེ་བཞིན་རྫས་སྔགས་འོག་མ་ཀུན་ལ་རིགས་འགྲེ་ཞིང་། སྔགས་སོ་སོར་བསྒྱུར། བཛྲ་པུཥྚ་ཡེ། འབྲས་དམར་པོ་དང་། སརྦ་སཾ་པ་དེ། ཟས་མཆོག་དང་། སརྦ་པཱ་པཾ་ད་ཧ་ན་བཛྲ་ཡ་ཏིལ་དང་། བཛྲ་བི་ཛ་ཡ། སོ་བ་དང་། མ་ཧཱ་བེ་ག་ཡ། ནས་དང་། བཛྲ་གྷསྨ་ར་ཡ། གྲོ་དང་། མ་ཧཱ་བ་ལཱ། སྲན་མ་དང་། བཛྲ་ཨཱ་ཡུཿཥེ། དུར་ཝ་དང་། ཨོཾ་ཨཱ་པྲ་ཏི་ཧཱ་ཏ་བཛྲ་སྭཱཧཱ། ཞེས་པས་ཀུ་ཤ་རྣམས་འབུལ། སླར་ཡང་གོང་བཞིན་མཆོད་ཅིང་བསྟོད་ལ། མར་དགང་བླུག་གང་ཐབ་ཏུ་ཕུལ་ལ། ཨོཾ་བཛྲ་ཛྭ་ལ་རཾ། མེ་ལྷ་འབར་བའི་རྣམ་པར་གྱུར། དེ་ནས་འདས་པའི་མེ་ལྷ་མཆོད་པ་ནི། མེ་འབར་བའི་ཁྲོད་དུ་ཐུན་མོང་བའི་བསྲུང་འཁོར་གྱི་དབུས་སུ་པདྨ་དང་ཉི་མའི་དཀྱིལ་འཁོར་གྱི་སྟེང་དུ་ཧཱིཿཡིག་དམར་པོ་རིང་ཆ་ཚེག་དྲག་དང་སོགས་བདག་བསྐྱེད་བཞིན་ལ་ཡོངས་སུ་གྱུར་པ་ལས་རྗེ་བཙུན་མ་ཞེས་པ་ནས། ཛཿཧཱུྃ་བཾ་ཧོཿ གཉིས་སུ་མེད་པར་ཐིམ་ཞེས་དང་། སླར་ཡང་ཐུགས་ཀའི་ཧྲཱིཿཡིག་ལས་སོགས་དབང་ལྷ་སྤྱན་འདྲེན་ནས། དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་སོགས་ནས། དབུ་བརྒྱན་བར། ཚིག་ཅུང་ཟད་བསྒྱུར་བ་མ་གཏོགས་བདག་བསྐྱེད་བཞིན། ཨོཾ་ཀུ་རུ་ཀུལླེ་ཧྲཱིཿསྭཱཧཱ། ཞེས་པ་སྔོན་དུ་འགྲོ་བའི་མཐར་ཨགྣེ་ལན་བདུན་གྱི་མཐར་དཱི་པྱཱ་དཱི་པྱཱ་སོགས་བཏགས་པ་ལན་གསུམ་གྱིས་སྔར་ལྟར་བྱོན་ཟན་ཕུལ། མཆོད་པ་བྱིན་རླབས་གོང་བཞིན་ལ་རོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའི་མཐའ་ཀླས་པར་གྱུར། ཞེས་དང་། ཨོཾ་ནཱི་རི་ནས། ཤཔྟ་ཨཱཿཧཱུྃ་བར། ཨོཾ་ཀུ་རུ་ཀུལླེ་ནཱི་རི་ཧཱུཾ་ཁཾ་སྭཱཧཱ། ཞེས་སོགས་ཆུ་བཞི་དང་། ཨོཾ་ཀུ་རུ་ཀུལླེ་པུཥྤེ་པྲ་ཏཱིཙྪ་ཡེ་སྭཱཧཱ། ཞེས་ཉེར་མཆོད་རོལ་མོ་གྷཎྜེ་ར་ཎི་བཅས། ཨོཾ་ཀུ་རུ་ཀུལླེ་ཨོཾ་ཨཱཿཧཱུྃ་གིས་ནང་མཆོད། བརྩེ་བས་རྗེས་ཆགས་སོགས་བསྟོད་པ་རྣམས་བྱས་ལ། ཨོཾ་ཀུ་རུ་ཀུལླེ་ཧྲིཿསྭཱཧཱ། ཚར་གཅིག ཨོཾ་བོ་དྷི་བྲྀཀྵ་ཡེ་སྭཱཧཱ། བཅུ་གཅིག་གི་རྗེས་སུ་མར། ཨོཾ་བོ་དྷི་བྲྀཀྵ་ཡེ་བདག་གི་སོགས་གོང་བཞིན། དེ་བཞིན་རྫས་སོ་སོའི་སྔོན་དུ་རྗེ་བཙུན་མའི་སྔགས་ཚར་རེ། བར་དུ་རྫས་སྔགས་གང་ཡིན་བསྒྱུར་མཐར་སྤེལ་ཚིག་སྦྱར་བའི་རིགས་འགྲེ་རང་ཡིན་ནོ། །བཅུ་ཆའི་སྦྱིན་སྲེག་ལྟ་བུ་ཡིན་ན་མེ་ཏོག་དམར་པོའམ། དེ་མ་འབྱོར་ན་འབྲས་དམར་པོ་དང་། མངར་གསུམ་གྱི་རིལ་བུ་ལ་གྲངས་བཟུང་སྟེ་ཁྲི་ཕྲག་བརྒྱད་འབུལ་དགོས་པས་ཉིན་གསུམ་པའི་དབང་དུ་བཏང་ནས་ཉིན་དང་པོ་ཆོ་ག་ཚར་གཅིག་ལ་སྟོང་ཕྲག་གཉིས་རེའི་མཚམས་སུ་འབུལ་ཚན་བཅུ་གཅིག་རེ་བྱས་པ་ཚར་བཅུའམ་དགུ་བར་རྫས་ཐམས་ཅད་རྗེ་བཙུན་མའི་སྔགས་ཁོ་ནས་ཕུལ་མཐར་སྤེལ་ཚིག་སྦྱར། བཅུ་པར་འབུལ་ཚན་དང་པོ་བཞིན་ཡིན་པས་གྲངས་འཛིན་ལུགས་ནི་པང་དུ་རྫས་སྣོད་བཞག་ནས་གོང་དུ་བཤད་པའི་རྫས་གང་འབྱོར་དེ་གཡས་པའི་མཐེབ་སྲིན་གྱིས་སྣོད་ཞིག་ཏུ་བླུགས་གཡོན་པས་ཕྲེང་བར་གྲངས་བཟུང་སྟོང་ཕྲག་གཉིས་རེ་སོང་བ་དང་། ཐོག་མར་གང་ཡང་མི་བརྗོད་པར་ཐབ་ནང་པང་ཐོག་ཏུ་རྫས་བསགས་པ་དེ་ཕུལ། དེ་ནས་ཡམ་ཤིང་སོགས་འབུལ། བསྒྲུབ་གཡོག་གིས་མེ་རྒྱུན་མི་ཆད་པའི་ཕྱིར་ཡམ་ཤིང་རྣམས་རིམ་གྱིས་འཇུག་པ་མ་གཏོགས་དུས་གཅིག་ལ་མི་བསྲེག་གོ །ཚུལ་དེས་ཞག་གཉིས་པ་ལ་ཆོ་ག་ཚར་གཉིས་ལ་འབུལ་ཚན་གོང་བཞིན། ཞག་གསུམ་པ་ལ་ཆོ་ག་འབུལ་ཚན་བཅས། ཞག་དང་པོ་བཞིན་བྱས་པས་ཁྲི་ཚོ་བརྒྱད་འགྲོའོ། །འབུལ་ཚན་རྫོགས་པ་དང་། བྱོན་ཟན་འབུལ་བའི་སྐབས་ལྟར་མར་དགང་བླུག་གསུམ་ཕུལ་ལ་སྔར་བཞིན་མཆོད་བསྟོད་བྱ། གཏོར་མ་དང་པོ་བསང་སྦྱང་བྱིན་བརླབ་གོང་གི་བདུད་རྩི་བྱིན་རླབས་བཞིན། རྗེ་བཙུན་མའི་ལྗགས་རྡོ་རྗེའི་སྦུ་གུ་ཅན་གྱིས་གཏོར་མ་གསོལ་བར་བསམ་ཞིང་སྔགས་ཀྱི་མཐར། ཨོཾ་ཨ་ཀཱ་རོ་བཏགས་པས་ཕུལ། ཨོཾ་ཀུ་རུ་ཀུལླེ་ཨོཾ་བཛྲ་པུཥྤེ་ཨཱཿཧཱུྃ་ནས་ནཻ་ཝི་ཏེ་ཨཱཿཧཱུྃ། རྡོ་རྗེ་དྲིལ་བུ་འཛིན་པས་དཀར་མོ་རི་དྭགས་སོགས། བརྩེ་བས་རྗེས་ཆགས་པདྨ་ར་གའི་དོག །ཞལ་གཅིག་ཕྱག་བཞི་ཞབས་གཉིས་མཛེས་པའི་སྐུ། །མདའ་གཞུ་ཨུཏྤལ་དབང་གི་ལྕགས་ཀྱུ་འཛིན། །བཅོམ་ལྡན་རིག་བྱེད་མ་ལ་ཕྱག་འཚལ་ལོ། །མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང་། །དཔལ་དང་གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་ཐོབ་ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་ཚིག་ཅན་གྱིས་བདག་ལ་སྲུངས། །དངོས་གྲུབ་ཀུན་གྱིས་སྡོང་གྲོགས་མཛོད། །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང་། །འབྲུ་རྣམས་འཕེལ་ཞིང་ཆོས་འཕེལ་དང་། །དགེ་ལེགས་ཐམས་ཅད་འབྱུང་བ་དང་། །ཡིད་ལ་འདོད་པ་ཀུན་འགྲུབ་ཤོག །ཨོཾ་ཤྲཱི་བཛྲ་ཧེ་རུ་ཀ་ས་མ་ཡ་མ་ནུ་པཱ་ལ་ཡ། ཧེ་རུ་ཀ་ཏེ་ནོ་པ་ཏིཥྛ་དྲི་དྷོ་མེ་བྷ་ཝ། སུ་ཏོ་ཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སུ་པོཥྱོ་མེ་བྷ་ཝ། སརྦ་སིདྡྷིམྨེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲཱི་ཡཾ་ཀུ་རུ་ཧཱུྃ། ཧ་ཧ་ཧ་ཧ་ཧོ། བྷ་ག་ཝན་བཛྲ་ཧེ་རུ་ཀ མཱ་མེ་མུཉྩ་ཧེ་རུ་ཀོ་བྷ་ཝ། མ་ཧཱ་ས་མ་ཡ་སཏྭ་ཨཱཿཧཱུྃ་ཕཊ་ལན་གསུམ། ཐལ་སྦྱར་གྱིས། མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་པར་མཛོད། །ཅེས་དང་། ཨོཾ་ཁྱེད་ཀྱིས་སེམས་ཅན་དོན་ཀུན་མཛོད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་ལ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །ཞེས་པའི་མཐར་མཐེབ་སྲིན་གྱིས་སེ་གོལ་དང་། བཛྲ་མུཿཡེ་ཤེས་པ་གཤེགས་སུ་གསོལ། དམ་ཚིག་པ་རང་ལ་ཐིམ་པར་བསམ་སྟེ། ཐབ་ཀྱི་ཐལ་བ་ཅུང་ཟད་མཐེབ་སྲིན་གྱིས་བླངས་ནས་དཔྲལ་བར་ཐིག་ལེ་བྱའོ། །གསུམ་པ་རྗེས་ནི། ཐབ་ཏུ་མར་དགང་བླུགས་གང་ཕུལ་ལ། ཨོཾ་བཛྲ་ཛྭ་ལ་རཾ། མེ་ལྷ་ཞལ་ཕྱག་གི་རྣམ་པ་ཅན་དུ་གྱུར་ཞེས་བརྗོད་ལ། བསྲེག་རྫས་ལྷག་མ་རྣམས་ཇི་ཙམ་འབྱོར་པ་གོང་བཞིན་ཕུལ། མཇུག་ཏུ་མར་དགང་བླུག་གསུམ་གྱིས་གཤེགས་སྐྱེམས་ཕུལ་ལ། གཏོར་མ་བསང་སྦྱང་། ཨོཾ་ཨཱཿཧཱུྃ་ལན་གསུམ། མཆོད་སྦྱིན་ཕྱག་རྒྱ་མཐར་སེ་གོལ་གཏོགས་ལ། ཨོཾ་ཨགྣ་ཡེ་ས་པ་རི་ཝཱ་ར་ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ནཾ་ཨ་དྱཾ་ནུཏྤནྣ་ཏྭོད་ཨོཾ་ཨཱཿཧཱུྃ་ཕཊ་སྭཱཧཱ། ལན་གསུམ་གྱིས་ཕུལ། གོང་ལྟར་མཆོད་བསྟོད་འདོད་པའི་དོན་ལ་གསོལ་བ་བཏབ། ཡིག་བརྒྱའི་མཐར་མ་འབྱོར་པ་དང་སོགས་ཀྱིས་བཟོད་པར་གསོལ་ནས། བདག་གི་དོན་དང་གཞན་གྱི་དོན། །བསྒྲུབས་ཀྱིས་བཞུད་ཅིག་བྱིན་ཟ་ཁྱོད། །ཇི་བཞིན་དུས་སུ་སླར་གཤེགས་ཏེ། །བདག་གི་དངོས་གྲུབ་ཐམས་ཅད་སྒྲུབས། །ཨགྣེ་ཡེ་གཙྪ་ཞེས་དང་། སྤྱན་དྲངས་པའི་ཕྱག་རྒྱ་ཕྱིར་བསྐྱེད་དེ་ཡེ་ཤེས་པ་གཤེགས་སུ་གསོལ་དམ་ཚིག་པ་འབར་བའི་རྣམ་པར་གྱུར་པར་བསམ། རང་གི་དཔྲལ་བར་ཨོཾ། མགྲིན་པར་ཨཱཿ སྙིང་གར་ཧཱུྃ། དགེ་བ་འདི་ཡིས་ནམ་མཁའི་མཐའ་ཀླས་པའི། །ལུས་ཅན་ཀུན་གྱི་བསོད་ནམས་ཡེ་ཤེས་ཚོགས། །མྱུར་དུ་འགྲུབ་ནས་ཚེ་འདི་ཁོ་ན་ལ། །རྡོ་རྗེ་འཛིན་པའི་ས་ལ་འགོད་པར་ཤོག །བདག་གིས་དུས་གསུམ་དགེ་བ་ཅི་བསགས་པ། །ནམ་མཁའི་མཐའ་ཀླས་གྱུར་པའི་སེམས་ཅན་རྣམས། །བླ་མེད་ཐེག་པ་ཆེན་པོའི་སྣོད་གྱུར་ནས། །ཀུན་ཀྱང་རྡོ་རྗེ་འཛིན་པའི་ས་ཐོབ་ཤོག །བདག་ཀྱང་སངས་རྒྱས་མ་ཐོབ་པར། །སྐྱེ་དང་སྐྱེ་བར་གནས་བཟང་པོ། །རིགས་བཟང་སྤྱོད་པ་བཟང་བ་དང་། །གྲོགས་བཟང་བླ་མས་རྗེས་འཛིན་ཤོག །ཚུལ་ཁྲིམས་དག་ཅིང་མཁས་ལ་སྒྲིན། །རྣམ་པར་དག་ཅིང་རྒྱུད་གཅིག་ལ། །སྐལ་བཟང་སྤྱོད་པས་རྣམ་བརྒྱན་ཏེ། །ཐོས་ནས་ལེགས་བཤད་སྟོན་པར་ཤོག །མགོ་བོར་བླ་མའི་ཅོད་པཎ་བཅིངས། །ལག་པས་ཐབས་ཤེས་རྡོར་དྲིལ་འཛིན། །ངག་ཏུ་གསང་སྔགས་རྒྱལ་པོ་བཟླ། །ཡིད་ཀྱིས་ཟུང་འཇུག་སྒོམ་པར་ཤོག །འདི་ནས་བྱང་ཆུབ་མ་ཐོབ་བར། །བླ་མ་ལྷ་དང་མི་འབྲལ་ཞིང་། སྒྲུབ་ལ་བར་ཆད་མེད་པ་དང་། །བསྟན་ལ་བྱ་བ་བྱེད་པར་ཤོག །བླ་མེད་བླ་མའི་ཐུགས་རྗེ་དང་། །རྒྱལ་དང་རྒྱལ་སྲས་རང་རྒྱལ་དང་། །དགྲ་བཅོམ་བདེན་པའི་བྱིན་རླབས་ཀྱིས། །ཇི་ལྟར་བསྔོས་བཞིན་འགྲུབ་པར་ཤོག །ཅེས་བསྔོ་སྨོན་ཅི་ཤེས་དང་། རྒྱལ་མཚན་རྩེ་མོ་སོགས་བཀྲ་ཤིས་ཅི་རིགས་བྱའོ། །ཐལ་བ་མེ་མ་ཤི་བའི་བར་དུ་མི་བསྒུལ། མཐར་ལེགས་པར་བསྡུས་ཏེ་རྒྱ་མཚོར་འབབ་པའི་ཆུ་ཀླུང་ཆེན་པོར་དོར་ལ་ལས་ཀྱི་རྗེས་མི་མངོན་པར་བྱའོ། །ཞེས་པ་འདི་ནི་རྗེ་བཙུན་མ་ཉིད་ཀྱི་སྦྱིན་སྲེག་གི་གཞུང་དང་། དེར་མི་གསལ་བ་རྣམས་ཀྱཻ་རྡོ་རྗེའི་སྦྱིན་སྲེག་གི་ཡི་གེ་ལས་ཅུང་ཟད་ཁ་བསྐངས་ནས་མདོར་བསྡུས་ཏེ་ཉམས་སུ་བླང་བདེ་བར་ངོར་ཆེན་རྡོ་རྗེ་འཆང་དཀོན་མཆོག་ལྷུན་གྲུབ་ཀྱིས་མཛད་པ་དེ་ཉིད་ནག་འགྲོས་སུ་བཀོད་པ་འདི་ནི་ས་སྐྱ་པ་ངག་དབང་ཀུན་དགའ་བློས་གྲོས་ཀྱིས་གདུང་ནག་ཞབས་དྲུང་ཨེརྠེ་ནེ་པཎྜིཏ་མེ་སྒན་ཧུ་ཐོག་ཐུ་ངག་དབང་བློ་བཟང་འཇམ་དཔལ་རྒྱ་མཚོའི་བཞེད་སྐོང་དུ་སྦྱར་བའི་དགེ་བས་བསྟན་འགྲོར་ཕན་བདེ་སྤེལ་བའི་རྒྱུར་གྱུར་ཅིག །སརྦ་མངྒལཾ།། །།བཀྲ་ཤིས།། །།ཛ་ག་ཏཾ།། །།

ཀུན་དགའ་བློ་གྲོས།
རྗེ་བཙུན་རིག་བྱེད་ལྷ་མོའི་སྦྱིན་སྲེག།

:Rare Texts of the Sakya TraditionR
jamyang